en gu mr en mr de en fr en en en en en en gu de hbs_lat gu gu en en gu gu gu gu en gu gu en gu gu gu gu gu en gu gu en gu en gu gu gu gu en gu gu gu gu gu gu en gu gu gu gu gu gu en gu gu gu gu en gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
raj kundras monthly income is more than what salman earns from a movie
શિલ્પાના પતિની છે સલમાનની 1 ફિલ્મ જેટલી મંથલી ઈન્કમ, જાણો સંપત્તિ અંગે
divyabhaskar.com | Jun 07, 2017, 17:01 PM IST
શિલ્પા શેટ્ટી અને રાજ કુન્દ્રા
મુંબઈ: 8 જુનના રોજ શિલ્પા શેટ્ટીનો જન્મ દિવસ છે. એક સમયે ફિલ્મ જગતમાંથી સાવ ફેંકાઈ ચૂકેલી શિલ્પા આજે જાણીતી બિઝનેસ વુમન બની ચૂકી છે. જોકે આ બધુ તેના પતિ રાજ કુન્દ્રાને કારણે શક્ય બન્યું છે. વર્ષ 2014માં શિલ્પાના બિઝનેસમેન પતિ રાજ કુંદ્રાએ એક ઇન્ટરવ્યૂમાં તેની અને સલમાન ખાનની કમાણીની સરખામણી કરી હતી. તેણે કહ્યું હતું કે, સલમાન એક ફિલ્મમાં જેટલી કમાણી કરે છે એટલા તો તે એક મહિનામાં કમાઈ લે છે. આ નિવેદન બાદ સલમાનના ફેન્સે તેની આકરી ટીકા કરી હતી. વાત વધુ વણસી રહી હોવાનો અહેસાસ થતા રાજ કુન્દ્રાએ સ્પષ્ટતા કરતા કહ્યું હતું કે, તેનું કહેવું એટલું જ છે કે તે એક બિઝનેસમેન છે એક્ટર નથી. એક ચર્ચા મુજબ તે વર્ષ લગભગ 640 કરોડ કરતા વધુ રૂપિયાની કમાણી કરે છે. જ્યારે તેની કુલ સંપત્તિ લગભગ 2600 કરોડ રૂપિયાની આસપાસ છે.
કારની પાછલી સીટ પર ઉંઘવું પડતું
આજે કરોડો રૂપિયાની કમાણી કરનારો રાજ કુન્દ્રા એક સમયે ઉંઘવા માટે કારની પાછલી સીટનો ઉપયોગ કરતો હતો. રાજ જ્યારે નાનો હતો ત્યારે તેના માતા ચશ્માની દુકાનમાં કામ કરતા હતા. એવામાં તે દિકરા રાજને તેની સાથે લઈને જતી હતી અને દુકાન બહાર ઉભેલી કારની પાછલી સીટ પર સુવડાવી દેતી હતી.
10 વર્ષની ઉંમરમાં શરૂ કર્યો પોતાનો વ્યવસાય
મિડલ ક્લાસ ફેમિલીમાં જન્મેલા રાજને તેના માતા પિતાએ ખૂબ જ મુશ્કેલીથી મોટો કર્યો હતો. તેમણે નાનપણથી પૈસાની કિંમત સમજી છે, જ્યારે તે 18 વર્ષનો હતો, ત્યારે પિતાએ કહ્યું કે, ફેમિલી રેસ્ટોરાંમાં કામ કરો અથવા પોતાનું જ કામ શરૂ કરો. રાજે આ વાતને ગંભીરતાથી લઇને પોતાની યાત્રા શરૂ કરી દીધી હતી.
શાલ વેચી શરૂ કર્યો બિઝનેસ
ખિસ્સામાં પૈસા લઇને રાજ સૌથી પહેલા દુબઇ ગયા, હીરા કારોબારીઓને મળ્યા પરંતુ અહીં વાત ખાસ બની નહી. રાજે ત્યાંથી નેપાળ જઇ પશમીના શોલ ખરીદી તેને બ્રિટનના સ્ટોરમાં વેચવાનું શરૂ કર્યુ. જેટલી ઝડપથી આ કારોબાર વધ્યો એટલી જ ઝડપથી પ્રતિસ્પર્ધા પણ વધી ગઇ. ત્યારબાદ હીરાનો કારોબાર કરવા માટે રાજ ફરીથી દુબઇ ગયા.
આગળની સ્લાઈડ્સમાં જાણો શિલ્પા શેટ્ટીના પતિની પ્રોપર્ટી, રોકાણ અને કંપનીઝ અંગે
10 કંપનીનો માલિક છે રાજ
ત્યારથી લઇને આજ સુધી તેઓએ પાછળ વળીને જોયું નથી. આજે તે  ટ્રેડિંગ, કન્સ્ટ્રક્શન, રિયલ અસ્ટેટ, એનર્જી, સ્ટીલ, શેર્સ, મીડિયા, સ્પોર્ટ્સ અને ગોલ્ડ ટ્રેડિંગ સાથે જોડાયેલી અલગ અલગ ક્ષેત્રની લગભગ 10 કંપનીઓ પર પોતાની માલિકી ધરાવે છે. રાજ કુન્દ્રાને વર્ષ 2004માં એક બ્રિટિશ મેગેઝીને સૌથી અમીર એશિયન બ્રિટિશની લિસ્ટમાં 198મું સ્થાન આપ્યું હતું.
આઈપીએલમાં કરી કરોડોની કમાણી
રાજની આઈપીએલ ટીમ રાજસ્થાન રોયલ્સમાં શિલ્પા અને રાજની 11.7 ટકા ભાગીદારી હતી. આ અંગે ઈન્ટરવ્યુમાં વાત કરતા કુન્દ્રા કહે છે,'મને ખબર હતી કે જો એક ફુટબોલ ટીમ 10 લાખ ડોલરથી એક અબજ સુધી પહોંચી શકે છે તો આ દેશમાં ક્રિકેટને લઈ જોવા મળતી દિવાનગીને કારણે 10 કરોડ ડોલરની ટીમને 50થી 60 કરોડ ડોલરની ટીમ બનતા સમય નહીં લાગે'. તેણે રાજસ્થાન રોયલ્સમાં 11.7 ટકા હિસ્સો ખરીદ્યો ત્યારે તેનું મૂલ્ય 10 કરોડ ડોલર હતું જે વધીને 3 જ વર્ષમાં 25થી 30 કરોડ ડોલર થઈ ગયો હતો. ત્યાર બાદ રાજ કુન્દ્રા 2013થી આઈપીએલ સ્પોટ ફિક્સિંગના કારણે ચર્ચા આવ્યો હતો અને વર્ષ 2015માં રાજસ્થાન રોયલ્સને પ્રતિબંધિત કરવામાં આવી હતી. હવે તે આઈપીએલમાં ક્યારેય હિસ્સો લઈ શકશે નહીં. આ સિવાય તેણે વર્ષ 2012માં અભિનેતા સંજય દત્ત સાથે મળીને રાજે દેશની પ્રથમ મિક્સ્ડ માર્શલ ફાઇટિંગ લીગ (સુપર ફાઇટ લીગ)ની શરુઆત કરી હતી.
કર્મચારીઓને પગાર ના ચૂકવતા થયો કેસ
તાજેતરમાં શિલ્પા અને રાજે શરૂ કરેલી એક ઓનલાઈન શોપિંગ ચેનલના પણ પાટીયા પડી ગયા છે. થોડા સમય સુધી સારી રીતે ચાલેલો આ બિઝનેસ નોટબંધી બાદ મંદ પડી ગયો હતો. જેને લઈ કંપનીને ખૂબ નુકસાન થયું. માત્ર એટલું જ નહીં, કંપનીના કર્મચારીઓને બે મહિનાનો પગાર પણ ચૂકવવામાં આવ્યો નહોતો. હાલ ચેનલ બંધ પડી ગઈ છે. આ દંપતિ સામે 9 કરોડની છેતરપિંડી કરવાને લઈ એફઆઈઆર પણ દાખલ કરવામાં આવી હતી.
લંડનથી લઈ મુંબઈ છે શાનદાર ઘર
તેમણે નિર્માણ, રિન્યૂએબલ એનર્જી, સિનેમા, ક્રિકેટ અને સુપરફાઈટ લીગ સુધી બિઝનેસ વિસ્તાર્યો છે.તેમનો સરેના સેન્ટ જ્યોર્જ હિલમાં 7 રૂમનો 'રાજ મહેલ' અને જુહુ બીચ પર 'કિનારા' નામનો ભવ્ય એપાર્ટમેન્ટ છે.હાલ શિલ્પા અને રાજ પુત્ર વિઆન સાથે જુહુમાં આવેલા એપાર્ટમેન્ટમાં રહે છે.
લક્ઝરી કાર્સનું છે કલેક્શન
સામાન્ય બાળપણ જીવનારા રાજ પાસે આજે અનેક લક્ઝરી કાર્સનું કલેક્શન છે. તેમાં Mercedes Benz, Lamborghini, Ferrari, Toyota, Rolls, Royce, Bentley સામેલ છે. મુંબઈમાં લોન્ચ થયાના ઘણા સમય પહેલા રાજે શિલ્પાને Lamborghini કાર ગિફ્ટ કરી હતી. પહેલા રાજે તેને BMW Z4 પણ ગિફ્ટ કરી ચૂક્યો છે.
શિલ્પા સાથે મળીને કરે છે બિઝનેસ
- પ્રોડક્શન કંપની, માર્ચ 2014માં ફિલ્મ 'ઢિશ્કિયાઉં' પ્રોડ્યુસ કરી
- 2014માં ટીવી શો સોને કા દિલ બનાવ્યો
- સતયુગ ગોલ્ડ નામથી ફર્મ, જેમાં શિલ્પા ચેરપર્સન છે અને રાજ સીઇઓ છે
- કુન્દ્રા એન્ડ કુન્દ્રા કન્સ્ટ્રક્શન કંપનીમાં રાજ-શિલ્પાની ભાગદારી, આ કંપની રાજ કુન્દ્રાની જ છે
- શિલ્પાએ નાઇટક્લબ પણ શરૂ કર્યુ છે, જેમાં પણ રાજની થોડીઘણી ભાગીદારી છે.
આ કંપનીઝમાં છે રાજનો હિસ્સો
હાલ રાજ અલગ-અલગ ક્ષેત્રેમાં બિઝનેસ કરી રહ્યો છે અને અનેક કંપનીઝમાં તેનો ભાગ છે. તેણે પશ્મિના શાલ વેંચીને બિઝનેસ શરૂ કર્યો હતો અને ફેશન કંપની તરીકે RK Collections Ltdની સ્થાપના કરી. ત્યાર બાદ તે હિરાના વેપારમાં આવ્યો. રાજ કુન્દ્રાની કંપનીઝ-
- Essential General Trading કંપનીમાં સીઈઓ
- રાજ UK Tradecorp Ltd. માં CEO છે. 2002માં શરૂ થયેલી આ કંપની કન્ઝ્યુમર પ્રોડક્ટ્સ વેચે છે.
- Groupco Developers, રિયલ એસ્ટેટ ફર્મ
- Ashwini Steel, આ કંપની સ્ક્રેપથી હલકું સ્ટીલ બનાવે છે.
- TMT Global, સ્ટોક ટ્રેડિંગ કંપની
Essential Sports and Media,
- પ્રોડક્શન એન્ડ ડિસ્ટ્રિબ્યુશન કંપની(સ્પોર્ટ્સ સિવાય)
- Iconic Investments, પ્રાઈવેટ ફંડ ટ્રેડિંગ ફર્મ
- V8 Gourmet Group, યુકેની રેસ્ટોરન્ટ ચેન, જેમાં રાજનો 33 ટકા ભાગ છે.
આ સિવાય તેની દુબઈમાં પણ ટ્રેડિંગ ફર્મ છે. ઉપર આપેલી આ યાદીમાં કોઈમાં તેનો ભાગ છે તો કોઈમાં તેનો માલિકી હક છે.
(Celebs B'day & Anniversary Bollywood Gujarati News) સાથે જોડાયેલા અન્ય અપડેટ જાણવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Bollywood Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: raj kundras monthly income is more than what salman earns from a movie
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.